text: Nytårsløb og en kold dukkert i Jels sø
  31 december 2010 kl. 11.17
  Langt over 100 friske mænd og kvinder tog nytårsaftensdag en løbetur rundt om Jels sø og godt halvdelen sprang derefter i vandet.
  Det er blevet en tradition, at vikingerne i Jels skal en tur i baljen ved årsskiftet. I år måtte de dog save et hul i den 20 centimeter tykke is først.
  Løbet og turen i søen er efterhånden blevet en sydjysk tradition. For ti år siden var der blot fire til arrangementet - i dag var de cirka 120 og de kom fra hele landsdelen.
  